Nafarroako Parlamentuko Mahaiak, 2022ko azaroaren 7an egindako bilkuran, Eledunen Ba­­­­­­tzarrari en­­­­­­tzun ondoren, erabaki hau hartu zuen, besteak beste:

**1.** Izapide­­­­­­tzeko onar­­­­­­tzea Jorge Esparza Garrido jaunak aurkezturiko galdera, Nafarroako pobreziari eta gizarte desberdinkeriari buruzko VI. txosteneko 18. taulari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­­­tzea.

**3.** Nafarroako Gobernuari igor­­­­­­tzea, Legebil­­­­­­tzarreko Erregelamenduko 194. artikuluak agindutakoari jarraikiz, ida­­­­­­tzizko eran­­­­­­tzuna bidal dezan.

Iruñean, 2022ko azaroaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion.

Nafarroako pobreziari eta gizarte desberdinkeriari buruzko VI. txostenean, 18. taulan, atal hau jasotzen da: “AROPE adierazlearen bilakaera, autonomia erkidegoka. 2014-2021”.

Taularen aurreko paragrafoetan, taula bera interpretatzen dutenetan, alegia, honako hau adierazi da: “Nafarroako tasa tarte horretako Estatuko batez bestekoarekin alderatuz gero, ikusten da 2021ean egon zela ehunekoen arteko alde handiena: Nafarroako tasa ehuneko 15,5 baxuagoa izan zen Estatukoa baino”. Bildutako datuak kontuan hartuta:

1.- Nondik ondorioztatzen du Behatokiak Nafarroako eta Estatuko tasen ehunekoen arteko alde handiena izan zela denbora-tarte horretan?

2.- Nola da posible bien arteko aldea ehuneko 15,5 izatea, estatuko tasa 27,8koa bada, eta Nafarroakoa, 14,7koa?

Iruñean, 2022ko azaroaren 3an

Foru parlamentaria: Jorge Esparza Garrido